Doložka zlučiteľnosti
právneho predpisu
s právom Európskej únie
1.	Predkladateľ právneho predpisu:
Ministerstvo dopravy, výstavby a regionálneho rozvoja Slovenskej republiky.

2.	Názov návrhu právneho predpisu:
Nariadenie vlády Slovenskej republiky, ktorým sa mení a dopĺňa nariadenie vlády Slovenskej republiky č. 582/2006 Z. z. o bezpečnostných požiadavkách na osobné lode.

3.	Problematika návrhu právneho predpisu:
a)	je upravená v práve Európskej únie:
•	v primárnom 
Hlava VI (Doprava) Zmluva o fungovaní Európskej únie,
•	v sekundárnom
2. nelegislatívny akt: 
smernica Komisie 2010/36/EÚ z 1. júna 2010, ktorou sa mení a dopĺňa smernica Európskeho parlamentu a Rady 2009/45/ES o bezpečnostných pravidlách a normách pre osobné lode (Ú. v. EÚ L 162, 29.6.2010),
b)	nie je obsiahnutá v judikatúre Súdneho dvora Európskej únie.

4.	Záväzky Slovenskej republiky vo vzťahu k Európskej únii:
a)	lehota na prebratie smernice alebo lehota na implementáciu nariadenia alebo rozhodnutia
28. jún 2011,

b)	lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov
15. máj 2011,

c)	informácia o konaní začatom proti Slovenskej republike o porušení podľa čl. 258 až 260 Zmluvy o fungovaní Európskej únie
v danej oblasti nebolo proti Slovenskej republike začaté konanie, 

d)	informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia 
smernica Komisie 2010/36/EÚ z 1. júna 2010, ktorou sa mení a dopĺňa smernica Európskeho parlamentu a Rady 2009/45/ES o bezpečnostných pravidlách a normách pre osobné lode (Ú. v. EÚ L 162, 29.6.2010) je úplne prebratá v tomto návrhu nariadenia vlády.

5.	Stupeň zlučiteľnosti návrhu právneho predpisu alebo návrhu legislatívneho zámeru s právom Európskej únie:
úplný

6.	Gestor a spolupracujúce rezorty:
Ministerstvo dopravy, výstavby a regionálneho rozvoja Slovenskej republiky.